CELEX: 62008CA0541
Language: fi
Date: 2010-02-11 00:00:00
Title: Asia C-541/08: Unionin tuomioistuimen tuomio (kolmas jaosto) 11.2.2010 (Oberster Gerichtshofin (Itävalta) esittämä ennakkoratkaisupyyntö) — Fokus Invest AG v. Finanzierungsberatung-Immobilientreuhand und Anlageberatung GmbH (FIAG) (Euroopan yhteisön ja sen jäsenvaltioiden sekä Sveitsin valaliiton sopimus henkilöiden vapaasta liikkuvuudesta — Sopimuksen liitteessä I oleva 25 artikla — SEUT 63 artikla ja SEUT 64 artiklan 1 kohta — Pääomien vapaa liikkuvuus — Jäsenvaltion oikeuden mukaan perustettu yhtiö, jonka yhtiöosuudet omistaa Sveitsin oikeuden mukaan perustettu yhtiö — Tämä yhtiö hankkii kyseisessä jäsenvaltiossa sijaitsevaa kiinteää omaisuutta)

27.3.2010   
            
            
               FI
            
            
               Euroopan unionin virallinen lehti
            
            
               C 80/4
            
         Unionin tuomioistuimen tuomio (kolmas jaosto) 11.2.2010 (Oberster Gerichtshofin (Itävalta) esittämä ennakkoratkaisupyyntö) — Fokus Invest AG v. Finanzierungsberatung-Immobilientreuhand und Anlageberatung GmbH (FIAG)
   (Asia C-541/08) (1)
   
   (Euroopan yhteisön ja sen jäsenvaltioiden sekä Sveitsin valaliiton sopimus henkilöiden vapaasta liikkuvuudesta - Sopimuksen liitteessä I oleva 25 artikla - SEUT 63 artikla ja SEUT 64 artiklan 1 kohta - Pääomien vapaa liikkuvuus - Jäsenvaltion oikeuden mukaan perustettu yhtiö, jonka yhtiöosuudet omistaa Sveitsin oikeuden mukaan perustettu yhtiö - Tämä yhtiö hankkii kyseisessä jäsenvaltiossa sijaitsevaa kiinteää omaisuutta)
   2010/C 80/06
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberster Gerichtshof
   
      Pääasian asianosaiset
   
   
      Kantaja: Fokus Invest AG
   
      Vastaaja: Finanzierungsberatung-Immobilientreuhand und Anlageberatung GmbH (FIAG)
   
      Oikeudenkäynnin kohde
   
   Ennakkoratkaisupyyntö — Oberster Gerichtshof (Itävalta) — EY 57 artiklan 1 kohdan ja henkilöiden vapaasta liikkuvuudesta 21.6.1999 Luxemburgissa allekirjoitetun Euroopan yhteisön ja sen jäsenvaltioiden sekä Sveitsin valaliiton sopimuksen (EYVL 2002 L 114, s. 6) liitteessä I olevan 25 artiklan tulkinta — Yhdenvertaisen kohtelun periaatteen sovellettavuus oikeushenkilöihin — Kansallinen lainsäädäntö, jossa vaaditaan ennakkolupa ulkomaalaisen hankkiessa kiinteää omaisuutta — Kiinteän omaisuuden hankkijana on kotimainen yhtiö, jonka kaikki osuudet ovat sveitsiläisten yhtiöiden hallussa
   
      Tuomiolauselma
   
   
               1)
            
            
               Henkilöiden vapaasta liikkuvuudesta 21.6.1999 Luxemburgissa allekirjoitetun Euroopan yhteisön ja sen jäsenvaltioiden sekä Sveitsin valaliiton sopimuksen liitteessä I olevaa 25 artiklaa on tulkittava siten, että kiinteän omaisuuden hankinnan osalta asetettua velvollisuutta yhdenvertaiseen kohteluun oman valtion kansalaisen kanssa sovelletaan yksinomaan luonnollisiin henkilöihin.
            
         
               2)
            
            
               SEUT 64 artiklan 1 kohtaa on tulkittava siten, että ulkomaalaisten toimesta tapahtuvasta kiinteän omaisuuden hankinnasta 3.3.1998 annetun Wienin osavaltion lain (Wiener Ausländergrunderwerbsgesetz) säännökset, joiden mukaan tässä laissa tarkoitettujen ulkomaalaisten on hankkiessaan Wienin osavaltiossa sijaitsevaa kiinteää omaisuutta saatava lupa tälle hankinnalle tai esitettävä todistus, jonka mukaan tässä laissa säädetyt edellytykset tästä velvollisuudesta poikkeamiselle täyttyvät, ovat sellainen pääomien vapaan liikkuvuuden rajoitus, joka sallitaan kolmantena maana pidettävän Sveitsin valaliiton osalta.
            
         
      (1)  EUVL C 55, 7.3.2009.